
คู่มือการให้บริการประชาชน

ขั้นตอนการพิจารณาอนุญาตประกอบกิจการที่เป็นอันตรายต่อสุขภาพ
เทศบาลเมืองบึงกาฬ
อำเภอเมืองบึงกาฬ
จังหวัดบึงกาฬ
กองสาธารณสุขและสิ่งแวดล้อม เทศบาลเมืองบึงกาฬ
ทำความเข้าใจ เกี่ยวกับกิจการที่เป็นอันตรายต่อสุขภาพทำ
ความเข้าใจกิจการที่เป็นอันตรายต่อสุขภาพกิจการที่เป็นอันตรายต่อสุขภาพ หมายถึง กิจการที่ในกระบวนการผลิต หรือกรรมวิธีการผลิตที่ก่อให้เกิดมลพิษหรือสิ่งที่ทำให้เกิดโรค ซึ่งจะมีผลกระทบต่อสุขภาพอนามัยของประชาชน ที่อยู่ในบริเวณข้างเคียงนั้นไม่ว่าจะเป็นเรื่องมลพิษทางอากาศ ทางน้ำ ทางเสียง แสง ความร้อน ความสะเทือน รังสี ฝุ่นละออง เขม่า เถ้า ฯลฯ กิจการที่เป็นอันตรายต่อสุขภาพเป็นเรื่องหนึ่งที่บัญญัติไว้ ในพระราชบัญญัติการสาธารณสุขพ.ศ. 2535 หมวด 7 ที่จะต้องมีการกำกับดูแลประกอบกิจการ โดยผู้ดำเนินการต้องปฏิบัติเกี่ยวกับการดูแลสภาพ หรือสุขลักษณะของสถานที่ที่ใช้ดำเนินกิจการ มีการควบคุมปัญหามลพิษที่เกิดจากสถานประกอบการของตน และไม่ก่อให้เกิดอันตรายต่อสุขภาพอนามัยของประชาชน สถานประกอบการที่ไม่มีการป้องกันควบคุมและบำบัดมลพิษอย่างถูกต้อง หรือไม่ มีการบริหารจัดการที่ดีพอย่อมก่อให้เกิดปัญหาต่อผู้อาศัยใกล้เคียง จนเกิดการร้องเรียนด้านกลิ่นเหม็น อากาศเสีย น้ำเสีย และเสียงดัง ซึ่งการก่อปัญหาเหล่านี้เกิดจากหลายสาเหตุ ดังนี้

1. ผู้ประกอบการไม่ได้คำนึงถึงปัญหาสิ่งแวดล้อมที่จะตามมา จึงไม่มีการวางแผนการดำเนินกิจการตั้งแต่เริ่มต้น ไม่ว่าจะเป็นทำเลที่เหมาะสม โครงสร้างของสถานประกอบการ การคัดเลือกเครื่องจักร ตลอดจนการมีมาตรการควบคุมและป้องกันปัญหาสิ่งแวดล้อม โดยคำนึงถึงพื้นที่หรือเทคโนโลยีที่จะบำบัดของเสีย เป็นต้น

2. สถานประกอบการบางแห่ง ผู้ประกอบการผู้ ปฏิบัติงาน ไม่มีความรู้ความเข้าใจในอันตรายที่เกิดจากการประกอบกิจการนั้นนั้น ทำให้ขาดการวางแผนการจัดการในสถานประกอบการ และการไม่เห็นความสำคัญของสถานประกอบ การอันอาจก่อให้เกิดอันตรายและผลกระทบต่อสุขภาพและสิ่งแวดล้อม

3. ผู้ประกอบการรายย่อย ดัดแปลงอาคารพานิชย์ หรือที่อยู่อาศัยเป็นสถานประกอบการส่วนใหญ่มักก่อปัญหาต่อชุมชนได้ง่ายและยากต่อการแก้ไข

4. การควบคุมตรวจสอบ ควบคุมกำกับดูแลของภาคราชการยังไม่ทั่วถึง

5. มีความซ้ำซ้อนในด้านองค์กรของรัฐ ตลอดจนมีกฎหมายหลายฉบับที่เกี่ยวข้อง ในการควบคุมดูแลการประกอบการ ทำให้การควบคุมตรวจสอบไม่มีประสิทธิภาพ

ประกาศกระทรวงสาธารณสุข ที่ 5 / 2538 เรื่องกิจการที่เป็นอันตรายต่อสุขภาพ ตามพระราชบัญญัติการสาธารณสุข พ.ศ. 2535 ได้ประกาศกิจการจำนวน 130 ประเภท โดยแบ่งออกเป็น 13 กลุ่มกิจการที่เป็นอันตรายต่อสุขภาพต่อมาประกาศกระทรวงสาธารณสุขที่ 13/ 2543 เรื่องกิจการที่เป็นอันตรายต่อสุขภาพ (ฉบับที่ 3) ตามพระราชบัญญัติกระทรวงสาธารณสุข พ.ศ. 2535 ได้ประกาศกิจการที่เป็นอันตรายต่อสุขภาพ เพิ่ม คือ การสักผิวหนัง การเจาะหู หรืออวัยวะอื่น และตามประกาศกระทรวงสาธารณสุข เรื่อง กิจการที่เป็นอันตรายต่อสุขภาพ (ฉบับที่ 4) (ฉบับที่ 5) (ฉบับที่6) ได้ประกาศกิจการที่เป็นอันตรายต่อสุขภาพ เพิ่มขึ้นอีก 4 ประเภท คือ กิจการสปาเพื่อสุขภาพ เว้นแต่เป็นการให้บริการในสถานพยาบาล หรือแพปลา กิจการให้บริการเลี้ยงดูแลเด็กที่บ้าน และกิจการให้บริการผู้สูงอายุที่บ้าน ฉะนั้นในปัจจุบันจึงมี กิจการที่เป็นอันตรายต่อสุขภาพจำนวนทั้งสิ้น 35 ประเภทใน 13 กลุ่ม

หลักเกณฑ์เกี่ยวกับการขอใบอนุญาตประกอบกิจการที่เป็นอันตรายต่อสุขภาพ

1. หลักเกณฑ์วิธีการ

ผู้ใดประสงค์ขอใบอนุญาตประกอบกิจการที่เป็นอันตรายต่อสุขภาพ ในแต่ละประเภทกิจการ(ตามที่องค์กรปกครองส่วนท้องถิ่นกำหนดไว้ในข้อกำหนดของท้องถิ่นให้เป็นกิจการที่ต้องควบคุมในเขตท้องถิ่นนั้น) ต้องยื่นขออนุญาตต่อเจ้าพนักงานท้องถิ่นหรือพนักงานเจ้าหน้าที่ที่รับผิดชอบ โดยยื่นคำขอตามแบบฟอร์มที่กฎหมายกำหนด พร้อมทั้งเอกสารประกอบการขออนุญาตตามข้อกำหนด ของเทศบาลเมืองบึงกาฬ

2. เงื่อนไขในการยื่นคำขอ

(1) ผู้ประกอบการต้องยื่นเอกสารที่ถูกต้องและครบถ้วน

(2) สำเนาใบอนุญาตหรือเอกสารหลักฐานตามกฎหมายอื่นที่เกี่ยวข้อง ตามประเภทกิจการที่ขออนุญาต

(3) สภาพสุขลักษณะของสถานประกอบกิจการแต่ละประเภทกิจการต้องถูกต้อง ตามหลักเกณฑ์

หมายเหตุ : ขั้นตอนการดำเนินงานตามคู่มือ จะเริ่มนับระยะเวลาตั้งแต่เจ้าหน้าที่ได้รับเอกสารครบถ้วน ตามที่ระบุไว้ในคู่มือประชาชนเรียบร้อยแล้ว จะแจ้งผลการพิจารณาภายใน 7 วันนับตั้งแต่วันพิจารณาแล้วเสร็จ
ขั้นตอนการพิจารณาอนุญาตประกอบกิจการที่เป็นอันตรายต่อสุขภาพ

ขั้นตอน ระยะเวลา และส่วนงานที่รับผิดชอบ

ระยะเวลาในการดำเนินการรวม: 30 วัน
	ลำดับ
	ขั้นตอน
	ระยะเวลา
	ส่วนงานที่รับผิดชอบ

	1)
	การตรวจสอบเอกสาร
ผู้ขอรับใบอนุญาตยื่นคำขอต่ออายุใบอนุญาตประกอบกิจการที่เป็นอันตรายต่อสุขภาพพร้อมหลักฐานที่ท้องถิ่นกำหนด
	15 นาที
	เทศบาลเมืองบึงกาฬ

	2)
	การตรวจสอบเอกสาร
เจ้าหน้าที่ตรวจสอบความถูกต้องของคำขอและความครบถ้วนของเอกสารหลักฐานทันที กรณีไม่ถูกต้อง/ครบถ้วน เจ้าหน้าที่ แจ้งต่อผู้ยื่นคำขอให้แก้ไข/เพิ่มเติม เพื่อดำเนินการหากไม่สามารถดำเนินการได้ในขณะนั้นให้จัดทำบันทึกความบกพร่องและรายการเอกสารหรือหลักฐานยื่นเพิ่มเติม ภายในระยะเวลาที่กำหนดโดยให้เจ้าหน้าที่และผู้ยื่นคำขอ ลงนามไว้ในบันทึกนั้นด้วย
	1 ชั่วโมง
	เทศบาลเมืองบึงกาฬ

	3)
	การพิจารณา
เจ้าหน้าที่ตรวจสถานที่ด้านสุขลักษณะ 
กรณีถูกต้องตามหลักเกณฑ์ด้านลักษณะเสนอพิจารณาออกใบอนุญาต
กรณีไม่ถูกต้องตามหลักเกณฑ์ด้านสุขลักษณะแนะนำให้ปรับปรุงแก้ไขด้านสุขลักษณะ
	20 วัน
	เทศบาลเมืองบึงกาฬ

	4)
	การแจ้งคำสั่งออกใบอนุญาต/คำสั่งไม่อนุญาตให้ต่ออายุใบอนุญาต
1. กรณีอนุญาตมีหนังสือแจ้งการอนุญาตแก่ผู้ขออนุญาตทราบเพื่อมารับใบอนุญาตภายในระยะเวลาที่ท้องถิ่นกำหนดหากพ้นกำหนดถือว่าไม่ประสงค์จะรับใบอนุญาตเว้นแต่จะมีเหตุหรือข้อแก้ตัวอันสมควร
2. กรณีไม่อนุญาตให้ต่ออายุใบอนุญาตแจ้งคำสั่งไม่อนุญาตให้ต่ออายุใบอนุญาตประกอบกิจการที่เป็นอันตรายต่อสุขภาพแก่ผู้ขอต่อใบอนุญาตทราบพร้อมแจ้งสิทธิในการอุทธรณ์
	8 วัน
	เทศบาลเมืองบึงกาฬ

	5)
	ชำระค่าธรรมเนียม (กรณีมีคำสั่งอนุญาต)
แจ้งให้ผู้ขออนุญาตมาชำระค่าธรรมเนียมตามอัตราและระยะเวลาที่ท้องถิ่นกำหนด (ตามประเภทกิจการที่เป็นอันตรายต่อสุขภาพที่มีข้อกำหนดของท้องถิ่น)
	1 วัน
	เทศบาลเมืองบึงกาฬ



รายการเอกสารหลักฐานประกอบการยื่นคำขอ
	รายการเอกสารยืนยันตัวตน
	จำนวนเอกสาร ฉบับจริง
	จำนวนเอกสารสำเนา
	หน่วย นับเอกสาร

	สำเนาเอกสารสิทธิ์หรือสัญญาเช่าหรือ สิทธิอื่นใดตามกฎหมายในการใช้ ประโยชน์สถานที่ที่ใช้ประกอบกิจการใน แต่ละประเภทกิจการ
	0
	1
	ฉบับ

	หลักฐานการอนุญาตตามกฎหมายว่าด้วย การควบคุมอาคารที่แสดงว่าอาคาร ดังกล่าวสามารถใช้ประกอบกิจการตามที่ ขออนุญาตได้
	0
	1
	ฉบับ

	สำเนาใบอนุญาตตามกฎหมายอื่นที่ เกี่ยวข้องในแต่ละประเภทกิจการเช่น ใบอนุญาตตาม พ.ร.บ.โรงงาน พ.ศ. 2535 ควบคุมอาคาร                    พ.ศ.2522 พ.ร.บ. โรงแรม พ.ศ.2547 พ.ร.บ.การเดินเรือใน น่านน้ำไทย พ.ศ.2546 เป็นต้น
	0
	1
	ฉบับ

	เอกสารหรือหลักฐานเฉพาะกิจการที่ กฎหมายกำหนดให้มีการประเมินผล กระทบ เช่น รายงานการวิเคราะห์ ผลกระทบสิ่งแวดล้อม (EIA) รายงานการประเมินผลกระทบต่อสุขภาพ (HIA)
	0
	1
	ฉบับ

	ผลการตรวจวัดคุณภาพด้านสิ่งแวดล้อม (ในแต่ละประเภทกิจการที่กำหนด)
	1
	1
	ฉบับ

	ใบรับรองแพทย์และหลักฐานแสดงว่า ผ่านการอบรมเรื่องสุขาภิบาลอาหาร (กรณียื่นขออนุญาตกิจการที่เกี่ยวข้องกับ อาหาร)
	1
	0
	ฉบับ


สถานที่ให้บริการ

เทศบาลเมืองบึงกาฬ อำเภอเมืองบึงกาฬ จังหวัดบึงกาฬ ในวันและเวลาราชการ 08.30 – 16.30 น.
